CELEX: 32007R0496
Language: hu
Date: 2007-05-04 00:00:00
Title: A Bizottság 496/2007/EK rendelete ( 2007. május 4. ) a 600/2005/EK rendeletnek a kokcidiosztatikumok és egyéb gyógyászati anyagok csoportjába tartozó Salinomax 120G takarmány-adalékanyagra vonatkozó maximális szermaradék-határérték megállapítása tekintetében történő módosításáról (EGT vonatkozású szöveg )

5.5.2007   
            
            
               HU
            
            
               Az Európai Unió Hivatalos Lapja
            
            
               L 117/9
            
         
      A BIZOTTSÁG 496/2007/EK RENDELETE
   
   (2007. május 4.)
   a 600/2005/EK rendeletnek a kokcidiosztatikumok és egyéb gyógyászati anyagok csoportjába tartozó „Salinomax 120G” takarmány-adalékanyagra vonatkozó maximális szermaradék-határérték megállapítása tekintetében történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               A szalinomicin-nátrium (Salinomax 120G) adalékanyagot a 70/524/EGK tanácsi irányelvvel (2) összhangban bizonyos feltételek mellett engedélyezték. Ezen adalékanyag hízócsirkéknél történő használatát a 600/2005/EK bizottsági rendelet (3) tíz évre engedélyezte, az engedélyt az adalékanyag forgalomba hozataláért felelős személyhez kötve. Ezt az adalékanyagot felvették a takarmány-adalékanyagok közösségi nyilvántartásába.
            
         
               (2)
            
            
               Az 1831/2003/EK rendelet lehetővé teszi, hogy egy adalékanyag engedélyét az engedély jogosultjának kérésére és az Európai Élelmiszer-biztonsági Hatóság (a továbbiakban: Hatóság) véleményét követően módosítsák. A szalinomicin-nátrium (Salinomax 120G) adalékanyag engedélyének jogosultja kérelmet nyújtott be, amelyben azt javasolta, hogy az engedély feltételeit a Hatóság értékelése szerinti maximális szermaradék-határérték (MRL) megállapítása által módosítsák.
            
         
               (3)
            
            
               A Hatóság a 2005. január 26-án elfogadott véleményében (4) azt javasolta, hogy az érintett hatóanyagra vonatkozóan állapítsanak meg maximális szermaradék-határértéket. Az érintett hatóanyagnak az Európai Gyógyszerügynökség által a jövőben elvégzendő értékelése eredményének fényében szükséges lehet a maximális szermaradék-határérték felülvizsgálata.
            
         
               (4)
            
            
               A 600/2005/EK rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 600/2005/EK rendelet mellékletének helyébe e rendelet melléklete lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. május 4-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  HL L 270., 1970.12.14., 1. o. A legutóbb az 1800/2004/EK bizottsági rendelettel (HL L 317., 2004.10.16., 37. o.) módosított irányelv.
   
      (3)  HL L 99., 2005.4.19., 5. o. A 2028/2006/EK rendelettel (HL L 414., 2006.12.30., 26. o.) módosított rendelet.
   
      (4)  A takarmányban használt adalékanyagokkal és termékekkel vagy anyagokkal foglalkozó tudományos testületnek a Bizottság újabb kérésére a 70/524/EGK tanácsi irányelvvel (4g. cikkével) összhangban elkészített, a takarmány-adalékanyagként engedélyezett szalinomicin-nátrium alapú „Bio-Cox®120G” biztonságosságáról szóló véleményének frissítése. Elfogadva 2005. január 26-án. EFSA Lap (2005) 170., 1–4.
   
      MELLÉKLET
      
                  Adalékanyag nyilvántartási száma
               
               
                  Az adalékanyag forgalomba hozataláért felelős személy neve és nyilvántartási száma
               
               
                  Adalékanyag
                  (kereskedelmi név)
               
               
                  Összetétel, vegyi képlet, leírás
               
               
                  Állatfaj vagy -kategória
               
               
                  Legmagasabb életkor
               
               
                  Legkisebb tartalom
               
               
                  Legnagyobb tartalom
               
               
                  Egyéb rendelkezések
               
               
                  Az engedélyezési időszak vége
               
               
                  Maximális szermaradék-határérték az adott állati eredetű élelmiszerben
               
            
                  hatóanyag mg/teljes értékű takarmány kg
               
            
                  Kokcidiosztatikumok és más gyógyászati anyagok
               
            
                  E 766
               
               
                  Alpharma (Belgium) BVBA
               
               
                  Szalinomicin-nátrium 120 g/kg (Salinomax 120G)
               
               
                  
                               
                           
                           
                              
                                 Adalékanyag összetétele:
                              
                              Szalinomicin-nátrium: 120 g/kg
                              Kalcium-lignoszulfonát: 40 g/kg
                              Kalcium-szulfát dihidrát az 1 000 g/kg mennyiség eléréséig
                           
                        
                               
                           
                           
                              
                                 Hatóanyag:
                              
                              Szalinomicin-nátrium C42H69O11Na,
                              
                                 Streptomyces albus (ATCC 21838/US 9401-06) erjesztésével előállított poliéter monokarboxilsav nátriumsója, CAS-szám: 55 721-31-8
                              Rokon szennyező anyagok:
                              
                                           
                                       
                                       
                                          < 42 mg elaiofilin/szalinomicin nátrium kg
                                       
                                    
                                           
                                       
                                       
                                          < 40 g 17-epi-20 dezoxiszalinomicin/szalinomicin nátrium kg
                                       
                                    
                        
               
                  Hízócsirkék
               
               
                  —
               
               
                  50
               
               
                  70
               
               
                  Használata a vágás előtt legalább 1 nappal tilos.
                  A használati utasításban fel kell tüntetni:
                  
                               
                           
                           
                              „Veszélyes a lófélékre és a pulykákra”;
                           
                        
                               
                           
                           
                              „Ez a takarmány ionofort tartalmaz: egyes gyógyászati anyagokkal (pl. tiamulin) történő egyidejű alkalmazása ellenjavallott lehet.”
                           
                        
               
                  2015.4.22.
               
               
                  5 μg szalinomicin/kg valamennyi nedves szövet esetében